เงินยังชีพ
โดย...ชัตน์วรี (shewarat@hotmail.com)
29 ต.ค. 2565

โดย...ชัตน์วรี ([email protected])
กระทรวงการคลังกำลังจะทบทวนการจ่ายสวัสดิการเบี้ยยังชีพผู้สูงอายุใหม่ โดยจะเลิกจ่ายเบี้ยยังชีพสำหรับผู้สูงอายุที่มีสินทรัพย์เกินกว่า 3 ล้านบาท หรือมีรายได้เกินเดือนละ 9,000 บาท โดยจะจ่ายเฉพาะคนสูงอายุที่ไม่มีรายได้ประจำ  ซึ่งมีเสียงคนเห็นด้วยและไม่เห็นด้วย
โดยปัจจุบันรัฐบาลจ่ายเบี้ยยังชีพคนสูงอายุตามขั้นบันได คือ อายุ 60-69 ปี จะได้รับ 600 บาท อายุ 70-79 ปี จะได้รับ 700 บาท  อายุ 80-89 ปี จะได้รับ 800 บาท  และอายุ 90 ปีขึ้นไป จะได้รับ 1,000 บาท
ถูกต้องแล้วที่รัฐบาลจะต้องมีการคัดกรองว่าใครควรที่จะรับการช่วยเหลือ ไม่ใช่แจกเงินแบบหว่านเป็นการสิ้นเปลืองงบประมาณและมีภาระค่าใช้จ่ายที่สูงขึ้นทุกปี  ซึ่งปัจจุบันมีคนสูงอายุประมาณ 9 ล้านคน และรัฐบาลจะต้องใช้เงินประมาณ 5.5 หมื่นล้านบาท ในการดูแล
แต่สิ่งที่ดีที่สุดขณะนี้ต้องกระตุ้นให้ประชาชนรู้จักการออมเงินไว้ใช้ยามเกษียณอายุด้วย เช่น กองทุนการออมแห่งชาติ (กอช.) เพราะลำพังจะรอเงินยังชีพจากรัฐบาลเพียงอย่างเดียวคงไม่พอกินแน่ และมีโอกาสน้อยที่ลูกหลานจะส่งเสียเลี้ยงดู